W placówce béł fejrowóny dzéń patrona – Jana Drzéżdżóna. Pisôrz, pòéta, kritik, badéra i wëdôwôcz – czejbë żił tej òn bë prawie 80 lat skùńcził. Jegò pòlskòjãzëkòwé ùtwórstwò stôwiô gò w jedny rédze m. jin. z Cortazarã, w kaszëbsczi proze to béł arcëméster. Tegò ùczniacë z Redë sã doznelë na kòżdorocznym swiãce szkòłë z òsoblëwie czekawą programą. Pòdrechòwùje meritoriczny dzél szkólnô Katarzëna Kankòwskô-Filëpiôk. Ùczniacë redzczi piątczi òsoblëwie ùpamiãtniwają Jana Drzéżdżona dwa razë na rok. Òb jeséń òni òrganizëją kònkùrs wiédzë ò Kaszëbach.